Na podlagi 295. člena Zakona o gospodarskih družbah (ZGD-1) in 43. člena statuta družbe Delo Prodaja, d.d., Dunajska cesta 5, 1001 Ljubljana, uprava družbe sklicuje

## 29. REDNO SKUPŠČINO DELNIČARJEV DRUŽBE

## DELO PRODAJA, D.D.

ki bo v **ponedeljek, 31.8.2020, ob 9.00**, v Union Hotel, Miklošičeva ulica 3, Ljubljana v sejni sobi »Orhideja«

**Dnevni red:**

1. **Otvoritev skupščine in ugotovitev sklepčnosti in izvolitev delovnih teles.**

Uprava in nadzorni svet predlagata skupščini sprejem sklepa:

**Za predsednika skupščine se imenuje odvetnik Blaž Žibret. Za preštevalca glasov se imenujeta Sonja Bregant in Dragan Jorgić. Zapisnik bo opravil vabljeni notar Bojan Podgoršek.**

1. **Seznanitev skupščine z letnim poročilom družbe in konsolidiranim letnim poročilom za leto 2019, mnenjem revizorja k letnima poročiloma in poročilom nadzornega sveta k letnima poročiloma ter prejemki uprave in nadzornega sveta v letu 2019. Seznanitev skupščine o višini in pokrivanju bilančne izgube za leto 2019. Sklepanje o podelitvi razrešnice upravi in nadzornemu svetu.**

Skupščina se seznani z letnim poročilom družbe in konsolidiranim letnim poročilom za leto 2019, mnenjem revizorja k letnima poročiloma in poročilom nadzornega sveta k letnima poročiloma. Letno poročilo družbe in konsolidirano letno poročilo, ki ju je revidirala revizijska družba Mazars d.o.o., je na svoji seji dne 20.8.2020 sprejel nadzorni svet družbe. Skupščina se seznani s prejemki uprave in nadzornega sveta v letu 2019**.** Skupščina se seznani, da bilančna izguba za leto 2019 znaša 1.843.300 EUR in da kot izkazana bilančna izguba ostane nepokrita.

Uprava in nadzorni svet predlagata skupščini sprejem sklepa:

**V skladu z 294. členom ZGD-1 skupščina družbe upravi in nadzornemu svetu podeljuje razrešnico za delo v poslovnem letu 2019.**

1. **Sklepanje o imenovanju člana nadzornega sveta**

Nadzorni svet predlaga skupščini sprejem naslednjega sklepa:

**Skupščina za člana nadzornega sveta imenuje go. Maja Kovačič, kateri mandat traja od 31.8.2020 do 30.8.2024.**

**Skupščina se seznani z imenovanjem g. Dragana Marković, kot predstavnika delavcev, v nadzorni svet družbe za obdobje od 19.8.2020 do 18.8.2024.**

**Pogoji za udeležbo na skupščini in glasovanje**

Skupščine se lahko udeležijo in na njej uresničujejo glasovalno pravico tisti delničarji, ki so kot imetniki delnic vpisani v Centralnem registru nematerializiranih vrednostnih papirjev pri KDD, d.d. konec četrtega dne pred zasedanjem skupščine in ki svojo udeležbo na skupščini pisno prijavijo družbi najpozneje do konca četrtega dne pred skupščino, to je do 27.8.2020. Delničar lahko uveljavlja svojo pravico do udeležbe in odločanja na skupščini osebno ali preko pooblaščenca na podlagi pisnega pooblastila.

**Pravice in predlogi delničarjev ter druga obvestila**

Delničarji, katerih skupni deleži dosegajo dvajsetino osnovnega kapitala, lahko v sedmih dneh po objavi sklica skupščine pisno zahtevajo dodatno točko dnevnega reda. Zahtevi morajo v pisni obliki predložiti predlog sklepa, o katerem naj skupščina odloča, ali če skupščina pri posamezni točki dnevnega reda ne sprejme sklepa, obrazložitev točke dnevnega reda. Delničarji lahko k vsaki točki dnevnega reda v pisni obliki dajejo predloge sklepov ali volilne predloge. Uprava družbe bo na enak način kot ta sklic skupščine objavila tiste predloge delničarjev, ki bodo poslani družbi v sedmih dneh po objavi tega sklica skupščine, in ki bodo razumno utemeljeni in za katere bo delničar pri tem sporočil, da bo na skupščini ugovarjal predlogu uprave ali nadzornega sveta, in da bo druge delničarje pripravil do tega, da bodo glasovali za njegov predlog.

Obrazec za prijavo in uresničevanje glasovalne pravice po pooblaščencu je dostopen na sedežu družbe , vsak delničar pa ga lahko pridobi, v tajništvu uprave, vsak delovni dan od 10:00 do 13:00.

Delničarji lahko pošljejo prijavo udeležbe na skupščini, zahtevo za dodatno točko dnevnega reda, predloge sklepov k točkam dnevnega reda, vključno z volilnimi predlogi ali imenujejo pooblaščenca za zastopanje na skupščini tudi z uporabo elektronskih sredstev, in sicer po elektronski pošti na naslov dragan.jorgic@delo-prodaja.si. Po elektronski pošti se pošlje dokument kot priponka, vsebovati pa mora lastnoročni podpis fizične osebe pri pravnih osebah pa lastnoročni podpis zastopnika in žig oziroma pečat osebe, če ga uporablja.

Delničarji lahko na skupščini postavljajo vprašanja in zahtevajo podatke o zadevah družbe, če so potrebni za presojo točk dnevnega reda in izvršujejo svojo pravico do obveščenosti iz 305. člena ZGD-1.

**Gradivo za skupščino**

Gradivo za skupščino, vključno s predlogi in utemeljitvijo sklepov, letno poročilo družbe in konsolidirano letno poročilo ter poročilo nadzornega sveta je delničarjem na vpogled družbe v poslovnih prostorih družbe na Dunajski cesti 5 v Ljubljani, vsak delavnik med 10.00 in 13.00 v tajništvu uprave od dneva objave sklica skupščine do vključno dneva zasedanja skupščine. Sklic skupščine je objavljen na spletnih straneh Ljubljanske borze, d.d. (http://seonet.ljse.si).

V primeru nesklepčnosti bo ponovljena skupščina istega dne v istih prostorih in istim dnevnim redom ob 12. uri. Na ponovljenem zasedanju bo skupščina družbe veljavno odločala ne glede na višino zastopanega osnovnega kapitala.

Ljubljana,20.08.2020

 Predsednik uprave

Zdravko Selič